Hersien die bewoording vir manlike en vroulike vorme. Maak groot muurprente op ongedrukte of gedrukte koerantpapier. Teken ‘n basiese uitleg van ‘n stamboom en voeg die flitskaarte as byskrifte by. Plak dit teen die muur op, neem ‘n paar treë weg en gooi ‘n boontjiesakkie toe oë na die prent. Skryf ‘n spogsin met die woord wat getref word. Gebruik ook die meegaande woord, bv. “Ek kuier graag by my ouma en my oupa.”
‘n Stamboom is nie nodig nie. Rangskik al die woorde in rye op die muur of mat. Rol ‘n dobbelsteen en tel aan. Soek die meegaande woord vir die een waarop jy land (bv. mamma en pappa) en skryf dit neer. Ander opsies is om die woordpaar in ‘n mondelinge sin te gebruik of om ‘n sin daarmee te skryf. Teken ‘n prent by die sin en bind al die sinne in ‘n boekie. Dit sal beslis oulik wees as die hele klas se sinne in boekvorm gebind word vir die leeshoekie.
Hallo, Ebrahim 😉 Watter aspekte benodig jy? Jy kan soekterme by die bruin soekblokkie regs bo-aan die bladsy in tik of na die lysie skakels aan die regterkant loer. Kyk ook na webtuistes soos Onnies Online, Mnr. Vermeulen, TEACHA en Thinking Caps.